
BIOGRAFIJA

Zvonimir Lešić rođen je 09.04.1983. u Vinkovcima, a dolazi iz slavonskog sela Podgajci kod Gujne. Srednju školu je završio u rodnom gradu, a pisanjem se počeo baviti od svoje 16. godine.

Do sada je objavio jednu zbirku pjesma „Ljubav na dar" 2006. godine, to su pjesme koje su bile mladenačkog duha. Ozbiljnijim pisanjem počinje od 2014. godine. Osim što Zvonimir piše pjesme, on ih voli i pjevati pa je tako 2017. snimio svojh šest autorskih dijela i stavio ih u HDS ZAMP bazu autora u Zagrebu gdje danas i živi. Tamo se povremno bavi pisanjem, skladanjem i pjevanjem svojih pjesama i tekstova.

Zvonimir još i piše kratke priče, a pisanje mu je velika radost sreća i dar.

IZGLED OBLAKA

Oblaci po nebu putuju razlijevaju se

kao boja na papiru pa nestanu

nitko ne zna kuda, dok ih promatram

pretvaraju se u svakakva bića, u razne stvari,

radosni su kad su bijeli i tužni kad su sivi,

samo ih ne volim kad su crni i oblak je biće

po izgledu mu vidiš raspoloženje.

DIVAN DAN

Budim se

na prozor sunce kuca, da mi kaže „dobro jutro" i zaželi sretan dan,

a ja izlazim iz kuće, da razgledam svijet što me okružuje.

Svatko svojim putem putuje pa tako i ja

okrenem se oko sebe i već podne je,

sa crkve zvona zvone, dok šetam ulicama pozdravljajući ljude,

prijateljima svojima dolazim, a oni mi opisuju događaje

u ovome danu.

Evo i večeri...

ulična svjetla se pale polako dan odlazi kraju stvarno, zbilja,

bio je divan.

AUTIĆ

Stigao sam u trgovini sa tatom svojim

kad na polici jedan autić stoji.

Rekao sam tati:

„Bit ću tebi dobar, samo meni kupi baš autić ovaj."

Na to će mi tata

„Slušaj, sine,

malo nisi bio dobar, zločest si ti stalno."

„Ali slušaj, tata, od srca ti velim,

bit ću stalno dobar, jer taj autić želim."

JESENSKI DAN U OVOM GRADU

Tiho kročim ulicama ovog malog grada

pa dolazim do Bosuta tada.

Polako prilazim do jedne lampe koja nasred grada stoji,

polako sjedam, gledam ljude, tradiciju, običaje ovog grada što jesen donosi tada.

Građani grada na Bosutu sjećaju se prošlosti i običaja koji su nekad bili.

Nakon toga

povorka gradom hoda, sudjeluju folklorne skupine cijele Lijepe naše.

Ovaj događaj što sam vidio

ima prekrasnu sliku ovog grada, taj jesenski dan

tako je brzo prošao, a ja, vjerujte mi, zadivljen sam ostao!

[image: image]

KINDER JAJE

Kupit će mi tata jedno Kinder jaje, ako ne bude dreke ni galame.

Zato ću mu biti dobar svakog dana, jer želim od tate

to dobiti tada.

Rek'o mi je tata

kad je doš´o s' posla:

„Evo, tebi sine, jedno Kinder jaje, jer nije bilo

dreke i galame."

KIŠA

Čujem je kako pada osjećam njenu svježinu

i miris me njen osvježava, od nje se ježim,

od nje se rashlađujem ona pada pa pada

sve jače i jače polako prestaje i odlazi dalje

kao slijepi putnik.

KRAMPUS

Rogovi na glavi, strašan kao vuk, puna torba šiba, lanci oko vrata.

Zvecka krampus svoj zločestoj djeci kada stave čizmicu u prozor svoj, dobit će od njega

šibu od metar i pol.

Svi ga se boje, jer je strašan,

a krampus zločest kao i oni, šiba u prozoru

zato će da stoji.

LIST

Krošnju drveća lišće krasi, polako vjetar

počinje da je njiše, jače sve jače vjetar nanese oblake crne

i nebo se otvori, počelo je da plače od svega lišća

sa drveta samo je jedan

tragično završio. A kako?

Zato što nije imao sreće.

LAĐA

Plovi morem jedna lađa i nestaje u daljini, valovi je nose

sve dalje i dalje, nema joj spasa, nema joj nade.

More je pobjesnilo

i hoće da je proguta, lađa se hvata

za slamku spasa boreći se za život.

Odjednom nadletješe galebovi bijeli

njihovi krikovi uplašiše more

pa lađa polako pluta i pravim putem

sad ne luta,

stiže do mirne luke tamo gdje pripada.

Zašto je tamo stigla? Zato što nije nadu gubila.

LOPTA

Skače lopta hopa, hopa svakog dana strah je spopa.

Ne zna kuda da krene, da bi stigla

na školske terene.

Puno puta jako skoči pa se odmah

jadna smoči.

Na podu je spavala jedna mala igla

i lopta se odmah probušila.

Tužna tada pođe svojoj kući

i znala je,

mama će je tući.

LJUBIČICA

U jednom vrtu cvjeta ljubičica

i pokazuje ljepotu sa svojih latica.

Bila je ona zlatno žute boje

pa govori tulipanu sada riječi ove.

„Tulipane, prijatelju dragi, ti se meni sviđaš,

a ja tebi, da li?"

Odgovara tulipan:

„Ljubičice moja, najviše na tebi sviđa mi se boja."

MJESEC

Noć je pala, a na nebu

on je prijatelj moj, svoje zrake pušta i obasjava Zemlju,

svaki trag mogu vidjeti, svaki kut dvorišta mog, dok on sja tako predivno i raduje me

što mi obasjava put života.

MORE

Plavo divlje mirno beskrajno

puno života galeb mu je prijatelj brod putnik

čovjek promatrač... to je more.

NEBO

Pala noć, sve je crno

zvijezde su se popele na njega.

Pogledam gore i vidim to je tako prekrasno, a ujutro sve je plavo nekada magla,

a nekada sivo.

To je nebo što nam je Bog dao.

OBLACI

Počinje dan

i polako se sunce penje na nebo, vuče oblake

kao svoju djecu,

a oni nikako neće, da idu, jako su lijeni ne slušaju,

neće pa se ljute,

kad odjednom vjetar kao otac strogi svojom snagom potjera ih,

oni izađoše,

ne baš raspoloženi...

Kad sam to vidio znao sam,

da neće biti lijep dan!

PARK

Tmurno nebo kiša kaplje, sipi, rominja, a ja šetam po asfaltu kao lutalica

i gledam park kroz koji kročim, naslanjam se

na lampu koja sja slušajući ptica pjev.

PORUKA

Ptice su sletjele,

i pjesmom su svojom rastjerale tišinu, njihova pjesma

kao da mi govori neku poruku,

da je život

radost, veselje, sreća i da uzmem od njega sve što mi pruža

i živim kako hoću.

[image: image]

PLANETA

U svemiru beskrajnom planeta je mnogo,

ja pišem pjesmu planeti Zemlji na kojoj svega

i svačega ima,

a najviše bih volio, da ima mira.

Zemlja je okrugla kao lopta mala,

okreće se oko svoje osi pa nastaju

jutra, dani, noći.

Vjerujem da nam je Bog tu planetu dao,

